અમદાવાદઃ સ્વાતંત્ર્ય દિવસ નિમિત્તે રાષ્ટ્રપતિ વિશિષ્ઠ સેવા અંગે પોલીસ મેડલ્સ આપવાની જાહેરાત કરવામાં આવી છે. જેમાં આઈબી (ગુપ્તચર વિભાગ)ના ઈન્ચાર્જ વડા આર. બી. બ્રહ્મભટ્ટનું પણ નામ સામેલ છે. આ સાથે જ તેઓ ગુજરાત પોલીસના ઈતિહાસમાં રાષ્ટ્રપતિના ત્રણ મેડલ મેળવનાર ગુજરાત પોલીસ કેડરના એક માત્ર ગુજરાતી આઈપીએસ અધિકારી બન્યા છે. ગુજરાત કેડરના 1995 બેચના આઈજી આર. બી. બ્રહ્મભટ્ટને સપ્ટેમ્બર 2002માં થયેલા અક્ષરધામ મંદિર પરના આતંકી હુમલામાં AK-47માંથી છૂટેલી ગોળી લાગી હતી.